**Gladio** era unha rede clandestina formada durante a Guerra fría que actuaba baixo a cobertura non oficial da OTAN en Europa Occidental.

Historia
--------

Contaba con financiamento e apoio da CIA e o MI6 e que tiña como misión organizar unha rede de resistencia paramilitar oculta que actuase no caso dunha invasión da Unión Soviética, gran parte dos seus membros recrutáronse entre a extrema dereita. 

A rede Gladio operou para lograr a manipulación das democracias do continente europeo, empregando diversas estratexias de guerra sucia (en particular a chamada estratexia de tensión), a través da infiltración de axentes provocadores e o uso de operacións de bandeira falsa (como no caso dos atentados con catro bombas en Roma e na Piazza Fontana en Milán, en decembro de 1969) destinadas a destruír a imaxe pública dos partidos e organizacións políticas (nacionalistas e comunistas) que non apoiaban aos Estados Unidos, sinándoos falsamente como autores de atentados terroristas, saboteando así o seu auxe nos procesos electorais das nacións europeas.

Durante a Guerra Fría, case todos os Estados-nación de Europa Occidental organizaron redes de *permanencia* baixo control da OTAN (Austria, Bélxica, Finlandia, Francia, Alemaña, Grecia, Noruega, os Países Baixos, Portugal, España, Suecia, Suíza, Turquía e o Reino Unido) co apoio do Vaticano.

### Revelación e confirmación oficial

A sospeitada existencia de Gladio foi reveladas polo membro da *Avanguardia Nazionale*, Vincenzo Vinciguerra, durante o seu xuízo, en 1984. A organización coñeceuse grazas á investigación do xuíz veneciano Felice Casson e á confirmación da súa existencia por Giulio Andreotti o 24 de outubro de 1990 cando se referiu a unha "*estrutura de información, resposta e salvagarda*", e polas testemuñas de dous xenerais italianos sábese que organizou unha estratexia de tensión en Italia, que incluíron varias masacres, para impedir o acceso do Partido Comunista Italiano ao goberno.

Notas
-----

1. ↑  "Terrorists 'helped by CIA' to stop rise of left in Italy". *the Guardian* (en inglés). 2001-03-26. Consultado o 2022-08-04.
2. ↑  *Covert Action Information Bulletin - Winter 1986 - No. 25 - Nazis, the Vatican, and CIA.pdf (PDFy mirror)* (en English). 2014-01-01.
3. ↑  "«Gladio»: la red paramilitar secreta de la OTAN que sembró el caos en Europa". *La Haine Mundo* (en castelán). Consultado o 2022-08-04.
4. ↑  "Resources". *css.ethz.ch* (en inglés). Consultado o 2022-08-04.

Véxase tamén
------------

* Operación Cóndor

### Bibliografía

* Ganser, Daniele (2005). *NATO's secret armies: Operation Gladio and terrorism in Western Europe* (en inglés). Londres: Cass. ISBN 0-7146-8500-3.

|  |  |
| --- | --- |
|  | A Galipedia ten un portal sobre: ***Historia*** |

---

|  |  |
| --- | --- |
| Este artigo tan só é un bosquexo |  *Este artigo sobre historia é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---

|  |  |
| --- | --- |
| Control de autoridades | 
* Wd: Q157678
* WorldCat
* VIAF: 124780406
* BNF: 12410151h
* GND: 4268876-0
* IMDb: tt1127300
* NKC: ko2016908620
* SUDOC: 033212392

 |